PPKE BTK

**PÁZMÁNY SZENIOR EGYETEM**

2018 őszi szemeszter

**A család**

*Tudományág:* interdiszciplináris

A család az emberi közösség, a társadalmi együttélés alapsejtje, legkisebb egysége, a rokonok kapcsolatának történelmileg változó formája, amely változásában követi a társadalmi viszonyok alakulását. Mindennapi szóhasználat szerinti alapjelentése ‒ a szülő(k), a gyerek(ek) és legközelebbi hozzátartozóik közössége – mellett az emberi együttélés egyik folytonosan változó alapfogalma, amely sokfajta fogalomkör meghatározására is szolgál. Interdiszciplináris előadássorozatunk a családot történelmi, szociológiai, lélektani és művészeti jelenségként kívánja megközelíteni. Működését, szerepét, értékeit és diszfunkcióit történeti rendszerszemléletben tárja fel, és kiemelten foglalkozik a családról alkotott képünk művészeti formáinak bemutatásával is. Ekként a jelenkori család szociálpszichológiai jellemzői mellett, a történelmi és irodalmi források, valamint a képzőművészeti alkotások tükrében, a korábbi történeti korok családtípusainak ismertetésére vállalkozik.

Az előadások **keddi** napokon 17 órakor kezdődnek és 18.30-kor fejeződnek be.

|  |  |  |
| --- | --- | --- |
| **Dátum** | **A kurzus előadásai** | **Előadó** |
| Szept. 25. | A család pszichológiája | Dr. Hámori Eszter |
| Okt. 9. | Párkapcsolati és családi formák változásai. A család szociológiája | Dr. Rosta Andrea |
| Okt. 30. | Egy férfi és hány feleség? A család a Biblia világában | Dr. Kőszeghy Miklós |
| Nov. 13. | Ideál és valóság. A család a XIX.századi Magyarországon | Dr. Fónagy Zoltán |
| Nov. 27. | Család és irodalom | Dr. Kiczenko Judit |
| Dec. 11. | A család reprezentációjának változása a képzőművészeti alkotásokban | Dr. Kopócsy Annamária |